മുട്ടില് മരംമുറിക്കേസ് വനം വകുപ്പ് ഉദ്യോഗസ്ഥ്ന് സസ്പെന്ഷന് മുട്ടില് മരംമുറിക്കല് കേസില് വനം വകുപ്പ് ഉദ്യോഗസ്ഥന് സസ്പെന്ഷന്. വനം വകുപ്പ് ഉദ്യോഗസ്ഥനായ ബി.പി. രാജുവിനാണ് സസ്പെന്ഷന് ലഭിച്ചത്. മരം മുറിക്കുന്ന സമയത്ത് സെക്ഷന് ഫോറെസ്റ്റ് ഓഫീസറായിരുന്നു ബി.പി. രാജു. ഔദ്യോഗിക പദവി ദുരുപയോഗം ചെയ്ത് പ്രതികളെ സഹായിച്ചുവെന്ന് കണ്ടെത്തിയതിനെ തുടര്ന്നാണ് നടപടി. ഉത്തര മേഖല ചീഫ് ഫോറെസ്റ്റ് കണ്സര്വേറ്റര് വിനോദ് കുമാറിന്റേതാണ് നടപടി. നേരത്തെ തന്നെ ബി.പി. രാജുവിനെ സംബന്ധിച്ച് നിരവധി ആക്ഷേപങ്ങള് ഉയര്ന്നിരുന്നു. മരം മുറി നടക്കുന്ന സമയത്ത് രാജു മുഖ്യ പ്രതികളുമായി അടുത്ത ബന്ധം പുലര്ത്തിയിരുന്നു. മരം മുറി നടക്കുന്ന സ്ഥലത്ത് ഉള്പ്പെടെ പ്രതികളുമായി രാജു സന്ദര്ശനം നടത്തിയിരുന്നു. എന്നാല്, മരം മുറി തടയാനുള്ള നടപടികള് ഇദ്ദേഹത്തിന്റെ ഭാഗത്ത് നിന്ന് ഉണ്ടായില്ല എന്നാണ് ഇപ്പോള് പ്രധാനമായും ഉത്തര മേഖല ചീഫ് ഫോറെസ്റ്റ് കണ്സര്വേറ്റര് വിനോദ് കുമാര് കണ്ടെത്തിയിരിക്കുന്നത്.